Verlagsgruppe Georg von Holtzbrinck GmbH
De Verlagsgruppe Georg von Holtzbrinck GmbH is ien fan 'e grutste útjouwerijen fan Dútslân, dy't fêstige is yn Stuttgart, yn súdwestlike dielsteat Baden-Wuertemberch. It bedriuw is no wrâldwiid aktyf troch de oankeap fan in grut tal oare útjouwerijen, wêrfan't it Britske Macmillan Publishers de grutste en wichtichste is. Mei de Hachette Book Group, HarperCollins Publishers, Penguin Random House en Simon & Schuster wurdt Holtzbrinck-Macmillan no ta de fiif grutste Ingelsktalige útjouwers fan 'e wrâld rekkene. Bekende útjeften fan Holtzbrinck binne it boek de Satansfersen, fan Salman Rushdie, it Amerikaanske wittenskiplike tydskrift Nature en de Dútske krante Die Zeit.

Skiednis
De Verlagsgruppe ("útjouwersgroep") dy't syn namme krige, waard yn 1948 as in boekeklub oprjochte troch de Dútske ûndernimmer Georg von Holtzbrinck. Yn 'e sechstiger jierren naam it bedriuw de foaroansteande Dútske útjouwerij S. Fischer Verlag oer, en yn 1982 Rowohlt Verlag.

Yn 1985 krige Holtzbrinck de kommersjele difyzje fan Holt, Rinehart and Winston yn 'e hannen, dy't doe omneamd waard ta Henry Holt and Company. In jier letter waard it tydskrift Scientific American oankocht foar $52,6 miljoen. Neitiid waard yn 1994 in mearderheidsbelang yn 'e útjouwerij Farrar, Straus & Giroux oankocht fan útjouwer Roger W. Straus jr., dy't mei pinsjoen gie. Yn 1995 naam Holtzbrinck in mearderheidsbelang fan 70% yn Macmillan Publishers, wylst de restearjende 30% yn 1999 opkocht waard.

Yn 2005 hie Holtzbrinck in omset fan €2,1 miljard, wêrfan't 49% yn Dútslân fertsjinne waard, en 23% yn Noard-Amearika. De brutowinst wie dat jiers €142 miljoen, en it bedriuw hie wrâldwiid 14.000 wurknimmers. Yn 2007 waard it liedende Dútske sosjale netwurk StudiVZ oankocht. Yn 2015 waard in fúzje oankundige fan 'e Nature Publishing Group, in ûnderdiel fan Macmillan, mei Springer Science+Business Media.

Ymprints
yn Dútslân
 S. Fischer Verlag
 O.W. Barth
 Wolfgang Krüger
 Argon Verlag
 Scherz Verlag
 Fretz & Wasmuth
 Rowohlt Verlag
 Kiepenheuer & Witsch (85%)
 Verlagsgruppe Droemer Knaur (50%)
 Verlag J.B. Metzler
 Die Zeit (50%)

yn 'e Angelsaksyske lannen
 Bedford, Freeman & Worth Publishing Group
 Bedford-St. Martin's
 W.H. Freeman
 Worth Publishers
 Farrar, Straus & Giroux
 Faber & Faber
 Hayden-McNeil
 Henry Holt and Company
 Holt Paperbacks
 Metropolitan Books
 Owl Books
 Times Books
 Macmillan Publishers
 Macmillan Education
 Palgrave Macmillan
 Nature Publishing Group
 Scientific American, Inc.
 Pan Macmillan
 Boxtree Ltd.
 Campbell Books
 Flatiron Books
 Kingfisher
 Macmillan
 Macmillan Audio (audioboeken)
 Macmillan Children's Books
 Macmillan New Writing
 Pan Books
 Papermac
 Priddy Books
 Sidgwick & Jackson
 St. Martin's Press
 Bedford-St. Martin's
 Minotaur Books
 Picador
 St. Martin's True Crime Library
 St. Martin's Griffin
 Thomas Dunne Books
 Tom Doherty Associates
 Forge Books
 Orb Books
 Paranormal Romance
 Starscape
 Tor Books
 Tor/Seven Seas
 Tor Teen
 Truman Talley Books
 Roaring Brook Press
 Neal Porter Books
 First Second Books

yn Yndia
 Macmillan Publishers India
 MPS Limited

Keppelings om utens
Offisjele webside fan 'e Verlagsgruppe Georg von Holtzbrinck GmbH

Dútske útjouwerij
Bedriuw oprjochte yn 1948